Luke Greenbank

| Luke Greenbank> Henkilötiedot |
| --- | --- |
Syntynyt: 17. syyskuuta 1997 (ikä 27)
Kansalaisuus:   Iso-Britannia
Uimari
Lajit:  selkäuinti
Voitot:  1 maailmanmestaruus, 1 Euroopan-mestaruus
  [ Muokkaa Wikidatassa ]   
| Mitalit> Maa:  Yhdistynyt kuningaskunta. Olympialaiset  | Mitalit> Maa:  Yhdistynyt kuningaskunta. Olympialaiset  | Mitalit> Maa:  Yhdistynyt kuningaskunta. Olympialaiset  | Maa:  Yhdistynyt kuningaskunta>  |
| --- | --- | --- | --- |
|  Hopeaa | Tokio 2020 | 4×100 m sekauinti |  |
|  Pronssia | Tokio 2020 | 200 m selkäuinti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Kultaa | Gwangju 2019 | 4×100 m sekauinti |  |
|  Hopeaa | Budapest 2022 | 200 m selkäuinti |  |
|  Pronssia | Gwangju 2019 | 200 m selkäuinti |  |
|  Pronssia | Budapest 2022 | 4×100 m sekauinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Budapest 2020 | 4×100 m sekauinti |  |
|  Hopeaa | Budapest 2020 | 200 m selkäuinti |  |
|  Pronssia | Rooma 2022 | 200 m selkäuinti |  |
| EM-kilpailut (lyhyt rata)  | EM-kilpailut (lyhyt rata)  | EM-kilpailut (lyhyt rata)  |  |
|  Hopeaa | Otopeni 2023 | 200 m selkäuinti |  |
|  Pronssia | Glasgow 2019 | 200 m selkäuinti |  |
Maa:  Englanti
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Birmingham 2022 | 4×100 m sekauinti |  |
|  Hopeaa | Gold Coast 2018 | 4×100 m sekauinti |  |
Luke Greenbank (s. 17. syyskuuta 1997) on brittiläinen uimari, joka on erikoistunut selkäuintiin. Hän on saavuttanut olympiamitaleja sekä voittanut sekauintiviestissä maailman- ja Euroopan-mestaruuden.
Greenbank voitti Euroopan kisoissa 2015 kultaa 100 metrin ja 200 metrin selkäuinnissa ja teki jälkimmäisellä matkalla nuorten maailmanennätyksen 1.56,89. Hän saavutti Kansainyhteisön kisoissa 2018 hopeaa 4 × 100 metrin sekauinnissa. Pitkän radan maailmanmestaruuskilpailuissa 2019 hän voitti kultaa 4 × 100 metrin sekauinnissa Euroopan-ennätyksellä 3.28,10. Hän ui avausosuuden ajassa 53,95. Hän sai pronssia 200 metrin selkäuinnissa ajalla 1.55,85. Saman vuoden joulukuussa hän saavutti pronssia lyhyen radan Euroopan-mestaruuskilpailuissa 200 metrin selkäuinnissa.
Koronaviruspandemian vuoksi vuodelle 2021 siirretyissä arvokilpailuissa Greenbank voitti ensin toukokuussa pitkän radan EM-kilpailuissa kultaa sekauintiviestissä ja saavutti hopeaa 200 metrin selkäuinnissa. Heinä-elokuussa kilpailluissa Tokion olympialaisissa hän saavutti hopeaa 4 × 100 metrin sekauintiviestissä, jossa hän ui avausosuuden ajassa 53,63 Britannian päätyessä Euroopan-ennätykseen 3.27,51, ja pronssia 200 metrin selkäuinnissa ajalla 1.54,72.
Greenbank saavutti Budapestin pitkän radan MM-kilpailuissa 2022 hopeaa 200 metrin selkäuinnissa ajalla 1.55,16 ja pronssia 4 × 100 metrin sekauintiviestissä. Hän sai samana kesänä myös kultaa Kansainyhteisön kisojen  4 × 100 metrin sekauintiviestissä, jossa tosin ui vain alkuerissä, sekä pronssia Rooman EM-kilpailujen 200 metrin selkäuinnissa. Otopenin lyhyen radan EM-kilpailuissa 2023 hän sai hopeaa 200 metrin selkäuinnissa.
Greenbankin pitkän radan selkäuintiennätykset ovat 50 metrillä 25,86 huhtikuulta 2017 sekä 100 metrillä 53,34 ja 200 metrillä 1.54,43 vuoden 2021 EM-kilpailuista. Lyhyellä radalla hänen ennätyksensä vastaavilta matkoilta ovat 23,89 vuoden 2019 EM-kilpailuista sekä 50,27 marraskuulta 2020 ja 1.48,53 lyhyen radan EM-kilpailuista 2023.